ru en kk ky ru ru ky ky ru ru ru bg ru ru ru en hbs_cyr ru ky hu ky ru ru ce ky ky ru hbs_cyr ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ky ru el ru ky ru ky ru ky ru ky ru ky ru tt ru ky ky ky ru ru bg ky ru ru ru ky ru ru ru ky ky ky ru ky ky ky ru ky ky ru
"Айат пресс", 30.07.09 - 10-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
"Жүрөгүмө жакын, мени сыйлаган адамым бар"
Биздин мейманыбызда бармактайынан сырдашып-муңдашып келген улуу муундун купулуна толгон, кыргыз эстрадасына чоң салым кошкон курбулар КР эмгек сиңирген артисти Майрам ДҮЙШӨКЕЕВА жана Батма КАЧКЫНОВА жаш кезин эстеп, чай үстүндө
- Сырдашкан курбулар болуп жүргөнүңүздөргө канча убакыт болду, кайдан таанышкасыздар?
Батма Качкынова: - Нарын театрына 1978-жылы "Долон" эстрадалык топ түзүлүп, солист болуп баргам. "Бетме бет" спектакли жүрүп атыптыр, башкы ролдо Майрам Дүйшөкеева ойнойт экен, театрдын укмуш "звездасы", эч кимди теңине албай турган курагы. Спектакль бүткөн соң ансамблге барсам аерде да Майрам жүрөт, солистка экен, таң калдым, оюмда роль аткарса ырдабайт экен дептирмин. Жаңы солистка деп мени тааныштырышса Роза Заитова экөө тимеле мурчуюп, бутуман башыма чейин сынай карап болушпайт.
Майрам Дүйшөкеева: - Татынакай кыз келсе бизден өтүп кетпесин дедик да.
Б. К: - Ылдый түшсөм, Сагыйпа Чечейбаева менен Тамара Жумакаева экөө "ий, кайдан келдиң, дагы бир героиня келген турбайбы" деп какшыктап калышты. "Ырдагыла" деди айланайын Майрам ырдаса тим эле Зыкина, Заитова Пугачева. Экөө, экөө экен мен эми ким болом деп ичимен ойлондум. Пугачеванын "Детство" деген ырын ырдасам, экөө унчукпай калышты, көрсө Заитова эле орусча ырдачу экен. Ошентип үчөөбүз чогуу чай ичип, бара-бара жакын достордон болуп кеттик.
- Майрам эже, жаңы келген кызды кандай кабыл алдыңыз эле?
М.Д: - Башка жактан келсе бары бир кызыгуу менен "ким бул? эмне кылат? канча даремети бар?" деп карайсың да. Эл артисти Жумакаева менен тең тайлашып башкы ролдордо ойноп, көздөр жайнап, кирпиктер төгүлүп, узун чач согончокту жаап, ага кошулуп кудай берген талантың, мөлтүлдөгөн жаш курагың болсо башкача көз менен карагандырмын. Театрга чейин Нарын шаарынын маданият үйүндө "Гүлдесте" ансамблинде иштеп, эстрада дегенди билип алгам. Бирок секирип, улкунуп-жулкунуп ырдаган эмесмин. Батма "Долондон" ары-бери сүлкүлдөп бийлеп ырдады, азыр эми таланты ташкындап укмуш кыймылдап калбадыбы. Роза, Батма болуп көп ролдорду ойноп, жакшы мамиледе болуп, дос болуп кеттик. Театрдагы аксакал артисттерибиз Капар Медетбеков, Сагыйпа Чечейбаева, Бакирдин Алиев, Андабеков, Карасартовалар менен иштешчүбүз. Жаш кезде көрө албастык, ичи тарлык дегенди билбейт экенсиң. Ошондо кээ бир улуу эжекелерибиз кагып-силкип калышчу да, кийин ойлосом артка тарткан, бут тосуулары болуптур. Өз мезгилинде анын барын байкабай калыпмын. Кийин театрдан 1982-жылы Т.Сатылганов атындагы филармонияга которулуп калдым. Эң алгач Батма экөбүз кандай таанышсак, бүгүнкүгө чейин сый мамиледебиз, ортобуздагы тазалыкты сактап, көрө албастык, ичи тарлык, бут тосуу дегендер жашабайт. Менде курбулар көп болгон, жанымда жүрүп сатып кеткендер андан көп.
- Көрө албастар бири-бириңерди ушактап келгендер болгонбу?
М. Д: - Батма менен 1978-жылдан тартып дос болдум, ошол 31 жылдын ичинде урушуп-талашып, таарынышып деген болгон эмес. Жамандап келгендер болгон, бирок мен Батманын сырын билем да. Азыр бири-бирибизди көрбөй калсак "кайдасың, жолукпайлыбы" деп сагынышып турабыз. Негизи аялзатында бири-бирин сагынып, эңсеген достор аз болот.
- Эс алуу убагыңарды кандай өткөрөсүңөр?
Б. К: - Быйыл бирге жайлоого барып кымыз ичип, таза абадан кере-кере дем алып эс алалы деген пландарыбыз бар болчу, убакыттын тардыгынан тилегибиз ишке ашпай атат.
- Бир кезде солкулдаган жаш кыздар элеңиздер, карылыкка моюн сунган жоксуңарбы?
М. Д: - Мөлтүрөгөн жаш кезибизди эстеп мөгдүрөп калган убакка жете элекпиз. Кудайга шүгүр, эл алдында ырдап атабыз.
Б. К: - Тескерисинче азыр биздин солкулдап турган убагыбыз да.
М. Д: - Биз сахна адамыбыз, эл көзүндөбүз, кайдагы карылык, жаш кездегидей эле сүлкүлдөп сахнага чыкканга ашыгабыз. Жаштарга атаандашып аткан жерибиз жок, формаларыбызды тиктирип, жасанып эл алдында ырдаганыбыздын бары өзүбүз үчүн кылган аракетибиз.
- Сүйүүдөн көңүл карыбайт дейт эмеспи, сүйүүгө болгон көз карашыңар кандай?
Б. К: - Сүйүү деген бир келип, бир кетет деп ойлойм. Калган убакты жактыруу, сыйлоо деп эсептейм.
М. Д: - Сүйүү бир жолу келет дегенге кошулам. Бирок аябай берилип сүйгөн убагым болгон эмес же турмуш-шартка байланыштуубу айтор убакыт өтүп кетти. Азыр аябай оргуштап, күйүп-жанып сүйбөсөм да, жүрөгүмө жакын, мени сыйлаган адамым бар.
- Майрамдарда бири-бириңерди кандай куттуктайсыздар?
М. Д: - Майрамың менен деп эле телефондон куттукташабыз, көбүнчө концерттерде болуп калабыз. "Батма, жолукпасак да, жан эргиткен сөздөрүбүз жүрөктөн чыгып турсунчу" деп калам.
- Сиздерге айтылган ушактарга кандай карайсыздар?
М. Д: - Эгер туура айтылган ушак болсо туура кабыл алам. Сени ушактап, элге кеп болсоң демек сени эл эстейт. Бир чоң ушакка кабылсаң кайра жаралгандай болосуң да.
- Өзүңөр таң калган ушактар эсиңердеби?
М. Д: - Адам баласына тил дегенди кудай берген да. Тил оңго да, солго да кетет, тил эритет, тоңдурат дегендей. 1999-жылы операция болгондун эртеси күнү айылыма "Дүйшөкеева реанимацияда каза болуп, сөөгү келатат, тосуп алгыла" деп, белгисиз бирөөлөр айтып кетишип, айылым дүрбөлөң түшүп боз үй тигип, боорсок бышырып, мал союп даярданышкан. Чыгармачыл адам болгон соң келбетти сактап, диета кармап 22 кг арыктагам. Бир күнү көчөдөн таанышым "Майрам, ай деги жакшысыңбы, кандайсың, баягыда жакын подружкаң сени каттуу ооруп өлүмдөн калды, ошондуктан ушунча арыктады, ал жөн жерден арыктамак эмес" деп айткан десе таң калдым. "Мени катуу ооруду, өлүмдөн калды" дегендин оозуна кан толсун, жакшы эле жүрөм, атайы диетага отурдум" деп каткыргам.
- Келбетиңерге кандай кам көрөсүңөр, күзгү алдында канча убакыт турасыздар?
М. Д: - Жаратылышында сулуу адамдар күзгүгө муктаж болбойт, 5-10 минута эле турам.
Б. К: - Күзгүгө каранбай деле кетип калам, элчилеп "Мери Кей, француз косметикасы, баланча, түкүнчө" деп оозду көптүрүп мактанганда не пайда? Бетиңе канча чаптансаң да кудай берген сулуулук менен жүрөсүң да. Чачымдын жасалгасына сиңдим кеңеш берип турат.
- Жаш кезиңердеги кызыктуу окуяларыңарды эске сала кетсеңиздер?
Б. К: - Майрам баягы сени бир жигит алакачканы келгенин айтып берейинби?
М. Д: - Айтканы келген соң айтып бер, бүгүн төгүлүп, чачыл да. Жаш кездегилер кызык да, азыркы жаштар эмненин барын кылышпайт, уялбай эле айт.
Б. К: - Көлдө гастролдобуз, кыш чилдеси газеталарды жагып жылынабыз, ак парча көйнөктөрдү чечип, кайра кийип концерт берип жүрөбүз. Анда барыбыз жаш, Майрам Дүйшөкееванын бойдок кези эле, бир жигит сүйүп калыптыр, "эптеп көндүрсөңөр ала качып кетем" деп айланчыктап болбойт. Эртеси күнү башка айылга барсак, баягы жигит дале жүрөт. Бизде иштеген балдар "Майрамды кудалап бир ящик шампан алып келиптир" деп күлөт. Суукта шампанды жыргап ичип, "сонун жигит экен" деп, Майрамды тиги балага түртөбүз. Бул тимеле баланын жанына жолобой качат. Ырдап чыккан сайын шампандан жыргап ичип, Майрамды күйөөгө бербей кетип калганбыз.
М. Д: - Жакшынакай жигит болчу, акылдуудай көрүнгөн, ким болду экен, кийин таппай калды окшойт. Ошол окуянын эртеси Роза, Батма үчөөбүз бир бөлмөгө жатчубуз, түштө уктап, кечинде саат 6да концертке бармай. Түштө уктап ойгонгондо кеч экенин же таң экенин билбей башың айланат го. Мен ойгонуп эле бакырдым "тургула, концерттен кечиктик, кетип калышкан турбайбы" деп айкырып тургуздум. Экөө чочуп туруп, калдастап түшүнбөй калып, шашканыбыздан терезеден секирип чыгалы дедик. Экинчи кабаттан секиргени жүрөбүз, аңгыча эшиктен чогуу иштешкен бирөө "эмне ызы-чуу болуп атасыңар, концертке дагы 2-3 саат бар" дегенде араң эсибизге келгенбиз. Көрсө саат түшкү 3-4 болуп калыптыр. Ошентип кудалап келген жигиттин шампанынан кийин аз жерден терезеден секире жаздаганбыз.
Б. К: - Анда эмне жашпыз, учуп-күйүп терезеге барганбыз. Ушуга чейин көп окуялар болгон, бирок бир дагы жаман аталып, ушакка кабылбадык. Үчөөбүз ушундай окуяларды чогуу жасачубуз, тилекке каршы Роза кайтыш болуп калды. Анда жайы-кышы дебей гастролдоп, кыдырбаган жерибиз калган жок. Чабандарга концерт коюп барганда тегерегиңде уйлар байланган, адамдар курчап концерт көрүшөт, элестет, биз уйдун богуна тайгаланып ырдап-бийлечүбүз. Жаш кезде сонун күндөр өтпөдүбү, арык болуп Майрамдардан коркуп турчумун.
М. Д: - Бул тимеле арык, шымдын чөнтөгүнө эки колду салып, кепканы кийип алып бандиттердей басчу да. Жолдошу Мээркул экөө кыз-жигиттей болушуп, элдин барын суктанып карашчу, силерге көз тийип кетти окшойт, ошондуктан ажыраштыңар.
- Көңүл чөгүп депрессияга кабылган абалдан кандай чыгасыңар?
М. Д: - Жүрөк иштеп турганда депрессия да болосуң. Андай убакта жалгыздыкты каалайм, өзүмдү таптаза кармап узун жолго жалгыз басып эс алам. Ошондо ичимдеги бугум кадимкидей чыгып кетет.
Б. К: - Көңүлүм чөккөндө мен да жалгыздыкты каалайм, көбүнчө туулган айылым Токмокко кетип калам.
М. Д: - Бул да жалгыздыкты каалайт, бир аз окшоштугубуз бар үчүн дос болуп жүрсөк керек. Көп жерден оюбуз бир жерден чыгат.
- Бири-бириңерге кийим тандашып, мода кууйсуңарбы?
М. Д: - Жаш кезде мода кууп "кала-кала" деген шым кийгенимди билесиңби? Азыр кайдагы мода, жарашкан кийимди кием.
Б. К: - Ооба, ал шымдар шумдук мода болгон, азыр кайра ошол шымдар мода болуп атканын байкадыңбы? Мен болсо модага карабайм, бирок элден өзгөчөлөнүп кийингенди жактырам.
- Жеке жашооңорго токтолуп, жай турмушуңардан кеп салсаңыздар?
Б. К: - Эки кызым, төрт неберем бар. Ардактуу таенемин, бош болгондо неберелерим менен эс алам.
М. Д: - Кудайга шүгүр, балдарыбыз чоңоюп келатат, Батма таене болду, мен чоң эне болчу бактылуу күндөрүбүз алдыда.
- Алдыда кандай пландарыңар бар?
М. Д: - 50 жылдыгыма карата майрам өткөрүп, күркүрөгөн күздө концерт берсемби деген планым бар.
Б. К: - Азыр чыгармачылыктан тышкары кичи бизнес менен алектенем. Буйурса ден-соолугумду чыңдап жайлоого барып келген соң, кесиптештер менен Россияга концерт коюп келебиз. Ал жакта туугандарым бар концерт ийгиликтүү болсо 5-6 айга калам.
кыргыз тилиндеги гезит "Айат пресс"
email • архив • редакция
"Тираж, таасир, акча талаштык, биз талашпаган дагы эмне калды?"
Шай, шай шай жоолукчан шайлоо же ишенген кожоң сууга акса
Акылдуудан башчың болсо адашпайсын
Бой таштап тегирмендин барасына
Эне жана балдарды коргоо борборунун директору:
"Аборт азезил сыяктуу, жаныңды алат"
"Сайынбасаң сөөктөрүң ооруп, чучугуңа чейин зыркырайт"
"Мага жеке турмуш менен алышуу азырынча эрте"
Кундуз ЖОЛДУБАЕВА, "Ала тоо" маалымат программалар дирекциясынын атайын
"Турмушка чыкканга үч жолу жакшы шанс болгон"
"Күздүн керемети, жаздын деми шык"